b'\n_START_ARTICLE_\nKilt\n_START_PARAGRAPH_\nAng kilt ay isang uri ng palda o saya na isinusuot ng mga kalalakihang Eskoses. Katulad ito ng pustanela ng Gresya, na isinusuot naman ng mga kalalakihang Griyego._NEWLINE_Sa Eskosya, isa itong tradisyunal o pangseremonyang piraso ng pananamit, katulad ng isinusuot ng mga kalalakihang kawal na Eskoses . Gawa ito mula sa hinabing telang nagbuhat sa balahibo ng tupa at may padrong tartan o kuwadra-kuwadrado. Ginagamit din itong tradisyunal na damit ng mga sundalong Kanadyano at ng mga tumutugtog ng pipang may supot sa Eskosya. Isinusuot din ito ng mga lalaki sa araw o pagdiriwang ng kasal.'